Lynkeus
Lynkeus er i græsk mytologi søn af kong Afareus fra Messene, tvillingebror til Idas, fætter til Kastor og Polydeukes. Lynkeus deltog i den kalydoniske jagt, og da han havde et blik, som kunne skue gennem alting, spillede han en stor rolle på argonauternes togt. Da de fire fætre engang i fællesskab havde røvet noget kvæg i Arkadien, opstod der strid om byttets fordeling; med sit blik opdagede Lynkeus Kastor og Polydeukes i baghold, og Idas dræbte Kastor, mens Polydeukes dræbte Lynkeus. Zeus ramte herefter Idas med sin tordenkile og førte Polydeukes op til himlen. 